ΚΟΙΝΗ ΘΕΣΗ (ΕΚ) αριθ. 26/97 που εγκρίθηκε από το Συμβούλιο στις 9 Ιουνίου 1997 ενόψει της έκδοσης της οδηγίας 97/. . ./ΕΚ του Ευρωπαϊκού Κοινοβουλίου και του Συμβουλίου της . . ., για τη δέκατη έκτη τροποποίηση της οδηγίας 76/769/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και της χρήσης ορισμένων επικίνδυνων ουσιών και παρασκευασμάτων (97/C 234/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

(1) ότι θα πρέπει να θεσπισθούν μέτρα για την καλή λειτουργία της εσωτερικής αγοράς 7 ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7

(2) ότι η λειτουργία της εσωτερικής αγοράς θα πρέπει επίσης να βελτιώσει προοδευτικά την ποιότητα ζωής, την προστασία της υγείας και την ασφάλεια των καταναλωτών 7 ότι τα προτεινόμενα στην παρούσα οδηγία μέτρα ευθυγραμμίζονται με το ψήφισμα του Συμβουλίου, της 9ης Νοεμβρίου 1989, σχετικά με τις μελλοντικές προτεραιότητες για την αναθέρμανση της πολιτικής για την προστασία των καταναλωτών (4) 7

(3) ότι το Συμβούλιο και οι αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, εξέδωσαν την απόφαση 90/238/Ευρατόμ, ΕΚΑΧ, ΕΟΚ του Συμβουλίου και των αντιπροσώπων των κυβερνήσεων των κρατών μελών, της 17ης Μαΐου 1990, για την ανάληψη σχεδίου δράσης 1990-1994 στα πλαίσια του προγράμματος «Η Ευρώπη κατά του καρκίνου» (5) 7

(4) ότι, για να ενισχυθεί η προστασία της υγείας και η ασφάλεια των καταναλωτών, ουσίες χαρακτηρισμένες ως καρκινογόνες, μεταλλαξιογόνες ή τοξικές για την αναπαραγωγή, καθώς και τα παρασκευάσματα που τις περιέχουν, δεν θα πρέπει να κυκλοφορούν στην αγορά προς διάθεση στο ευρύ κοινό 7

(5) ότι, με την οδηγία 94/60/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 1994, για τη δέκατη τέταρτη τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (6), καταρτίζεται, υπό μορφή προσαρτήματος, στα σημεία 29, 30 και 31 του παραρτήματος I της οδηγίας 76/769/ΕΟΚ (7), κατάλογος ουσιών ταξινομημένων ως καρκινογόνων, μεταλλαξιογόνων ή τοξικών για την αναπαραγωγή κατηγορίας 1 ή 2 7 ότι αυτές οι ουσίες και τα παρασκευάσματα που τις περιέχουν δεν μπορούν να κυκλοφορούν στην αγορά προς διάθεση στο ευρύ κοινό 7

(6) ότι η Επιτροπή θα υποβάλλει στο Ευρωπαϊκό Κοινοβούλιο και στο Συμβούλιο πρόταση συμπλήρωσης του καταλόγου αυτού, εντός εξαμήνου το αργότερο από τη δημοσίευση προσαρμογής στην τεχνική πρόοδο του παραρτήματος I της οδηγίας 67/548/ΕΟΚ (8), που απαριθμεί τις ουσίες τις ταξινομημένες ως καρκινογόνες, μεταλλαξιογόνες ή τοξικές για την αναπαραγωγή κατηγορίας 1 ή 2 7

(7) ότι έχουν ληφθεί υπόψη οι κίνδυνοι και τα πλεονεκτήματα ουσιών των οποίων η ταξινόμηση ως καρκινογόνων, μεταλλαξιογόνων ή τοξικών για την αναπαραγωγή κατηγορίας 1 ή 2, είναι πρόσφατη 7

(8) ότι στις οδηγίες 93/101/ΕΚ (9) και 94/69/ΕΚ (10) της Επιτροπής, για εικοστή και εικοστή πρώτη προσαρμογή στην τεχνική πρόοδο της οδηγίας 67/548/ΕΟΚ, και ιδίως του παραρτήματος I, ή τοξικές για την αναπαραγωγή κατηγορίας 1 ή 2 7 ότι οι ουσίες αυτές θα πρέπει να προστεθούν, στα σημεία 29, 30 και 31, του προσαρτήματος του παραρτήματος I της οδηγίας 76/769/ΕΟΚ 7

(9) ότι, για λόγους διαφάνειας και σαφήνειας, ενδείκνυται να τροποποιηθεί το παράρτημα I της οδηγίας 76/769/ΕΟΚ, όσον αφορά τα σημεία 29, 30 και 31, και να αντικατασταθεί από ένα ενοποιημένο προσάρτημα το προσάρτημα του παραρτήματος I της εν λόγω οδηγίας 7

(10) ότι η παρούσα οδηγία δεν θίγει την κοινοτική νομοθεσία την καθορίζουσα τις ελάχιστες απαιτήσεις προστασίας των εργαζομένων, η οποία θεσπίζεται με την οδηγία 89/391/ΕΟΚ (11), και τις ειδικές οδηγίες, οι οποίες εκδίδονται βάσει αυτής, ιδίως την οδηγία 90/394/ΕΟΚ (12),

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Το παράρτημα I της οδηγίας 76/769/ΕΟΚ τροποποιείται ως εξής:

1. Στα σημεία 29, 30 και 31, της στήλης «Όροι περιορισμού», το δεύτερο εδάφιο αντικαθίσταται από το ακόλουθο κείμενο:

«Με την επιφύλαξη της εφαρμογής άλλων κοινοτικών διατάξεων σχετικά με την ταξινόμηση, τη συσκευασία και την επισήμανση των επικίνδυνων ουσιών και παρασκευασμάτων, η συσκευασία των εν λόγω ουσιών και παρασκευασμάτων πρέπει να φέρει κατά τρόπο ευανάγνωστο και ανεξίτηλο την ακόλουθη ένδειξη: "Μόνο για επαγγελματική χρήση".»

2. Το προσάρτημα αντικαθίσταται από το κείμενο που περιέχεται στο παράρτημα της παρούσας οδηγίας.

Άρθρο 2

1. Τα κράτη μέλη θεσπίζουν και δημοσιεύουν πριν από τις . . . (13*), τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.

Εφαρμόζουν τις διατάξεις αυτές από την 1η Μαρτίου 1999.

2. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.

Άρθρο 3

Η παρούσα οδηγία απευθύνεται προς τα κράτη μέλη.

. . .,

Για το Ευρωπαϊκό Κοινοβούλιο

Ο ΠρόεδροςΓια το Συμβούλιο

Ο Πρόεδρος

(1) ΕΕ αριθ. C 383 της 19. 12. 1996, σ. 1.

(2) ΕΕ αριθ. C 133 της 28. 4. 1997, σ. 38.

(3) Γνώμη του Ευρωπαϊκού Κοινοβουλίου της 16ης Ιανουαρίου 1997 (ΕΕ αριθ. C 33 της 3. 2. 1997, σ. 75), κοινή θέση του Συμβουλίου της 9ης Ιουνίου 1997 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) ΕΕ αριθ. C 294 της 22. 11. 1989, σ. 1.

(5) ΕΕ αριθ. L 137 της 30. 5. 1990, σ. 31.

(6) ΕΕ αριθ. L 365 της 31. 12. 1994, σ. 1.

(7) ΕΕ αριθ. L 262 της 27. 9. 1976, σ. 201 7 οδηγία όπως τροποποιήθηκε τελευταία από την οδηγία 97/16/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 116 της 6. 5. 1997, σ. 31).

(8) Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικινδύνων ουσιών (ΕΕ αριθ. 196 της 16. 8. 1967, σ. 1) 7 οδηγία όπως τροποποιήθηκε τελευταία από την οδηγία 96/56/ΕΚ του Ευρωπαϊκού Κοινοβουλίου και του Συμβουλίου (ΕΕ αριθ. L 236 της 18. 9. 1996, σ. 35).

(9) ΕΕ αριθ. L 13 της 15. 1. 1994, σ. 1.

(10) ΕΕ αριθ. L 381 της 31. 12. 1994, σ. 1.

(11) Οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (ΕΕ αριθ. L 183 της 29. 6. 1989, σ. 1).

(12) Οδηγία 90/394/ΕΟΚ του Συμβουλίου, της 28ης Ιουνίου 1990, σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (ΕΕ αριθ. L 196 της 26. 7. 1990, σ. 1).

(13*) Δώδεκα μήνες μετά την ημερομηνία δημοσίευσης της παρούσας οδηγίας.

ΠΡΟΣΑΡΤΗΜΑ

«Προσάρτημα

Πρόλογος

Επεξήγηση των επικεφαλίδων των στηλών

Ονομασία της ουσίας

Είναι η ίδια με αυτήν που χρησιμοποιείται στο παράρτημα I της οδηγίας 67/548/ΕΟΚ περί ταξινόμησης, συσκευασίας και επισήμανσης επικίνδυνων ουσιών. Όταν αυτό είναι δυνατόν, οι επικίνδυνες ουσίες προσδιορίζονται με την ονομασία Einecs (European Inventory of Existing Commercial Chemical Substances) ή με την ονομασία Elincs (European List of Notified Chemical Substances). Λήμματα που δεν υπάρχουν στους καταλόγους Einecs και Elincs προσδιορίζονται με κάποια ονομασία διεθνώς αναγνωρισμένη (π.χ. ISO, IUPAC). Σε ορισμένες περιπτώσεις χρησιμοποιείται και μια κοινή ονομασία.

Αριθμός ευρετηρίου

Είναι ο κωδικός ταυτοποίησης που δίδεται στην ουσία στο παράρτημα I της οδηγίας 67/548/ΕΟΚ. Η καταγραφή των ουσιών στο προσάρτημα έχει γίνει με βάση τον εν λόγω αριθμό ευρετηρίου.

Αριθμός ΕΚ

Στον κατάλογο Einecs έχει ορισθεί κωδικός ταυτοποίησης για κάθε ουσία. Ο κωδικός αρχίζει με 200-001-8.

Για νέες ουσίες που κοινοποιούνται σύμφωνα με την οδηγία 67/548/ΕΟΚ, έχει ορισθεί και δημοσιευθεί στον κατάλογο Elincs κωδικός ταυτοποίησης, που αρχίζει με 400-010-9.

Αριθμός CAS

Για ευκολότερη ταυτοποίηση των ουσιών, έχει ορισθεί και αριθμός CAS (Chemical Abstracts Service).

Σημειώσεις

Το πλήρες κείμενο των σημειώσεων περιέχεται στον πρόλογο του παραρτήματος I της οδηγίας 67/548/ΕΟΚ.

Για τους σκοπούς της παρούσας οδηγίας, οι σημειώσεις ορίζονται ως εξής:

Σημείωση Θ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζόλιο (αριθμός Einecs 200-753-7) σε ποσοστό μικρότερο από 0,1 % κ.β.

Σημείωση Ι

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει 1,3-βουταδιένιο (αριθμός Einecs 203-450-8) σε ποσοστό μικρότερο από 0,1 % κ.β.

Σημείωση ΙΑ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει εκχύλισμα DMSO σε ποσοστό μικρότερο από 3 % κ.β., με βάση τη μέτρηση IP 346.

Σημείωση ΙΒ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζο[α]-πυρένιο (αριθμός Einecs 200-028-5) σε ποσοστό μικρότερο από 0,005 % κ.β.

Σημείωση ΙΓ

Η ουσία μπορεί να μην ταξινομηθεί ως καρκινογόνος εάν είναι γνωστή η όλη πορεία της διύλισης και αποδειχθεί ότι η ουσία από την οποία προέρχεται δεν είναι καρκινογόνος.

Σημείωση ΙΔ

Η ουσία μπορεί να μην ταξινομηθεί ως καρκινογόνος εάν αποδειχθεί ότι περιέχει βενζόλιο (αριθμός Einecs 200-753-7) σε ποσοστό μικρότερο από 0,1 % κ.β.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

»

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 28 Οκτωβρίου 1996, η Επιτροπή υπέβαλε στο Συμβούλιο πρόταση, στηριζόμενη στο άρθρο 100 Α της συνθήκης ΕΚ, για τη δέκατη έβδομη - μεταβληθείσα σε δέκατη έκτη - τροποποίηση της οδηγίας 76/769/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και της χρήσης ορισμένων επικίνδυνων ουσιών και παρασκευασμάτων.

2. Το Ευρωπαϊκό Κοινοβούλιο έδωσε τη γνώμη του επί της προτάσεως της Επιτροπής στις 16 Ιανουαρίου 1997 εγκρίνοντάς την χωρίς τροπολογίες. Η Οικονομική και Κοινωνική Επιτροπή έδωσε τη γνώμη της στις 27 Φεβρουαρίου 1997.

Το Συμβούλιο ενέκρινε την κοινή θέση του, σύμφωνα με το άρθρο 189 Β της συνθήκη στις 9 Ιουνίου 1997.

II. ΣΤΟΧΟΙ

Η πρόταση της Επιτροπής αποσκοπεί στην επέκταση και ενοποίηση του καταλόγου των ουσιών που ταξινομούνται ως καρκινογόνες, μεταλλαξιογόνες ή τοξικές (κ/μ/α) για την αναπαραγωγή και απαριθμούνται στο παράρτημα I της οδηγίας 76/769/ΕΟΚ προσθέτοντας τις ουσίες που έχουν ταξινομηθεί ως (κ/μ/α) κατηγορίας 1 ή 2 κατά την 20ή και 21η αναπροσαρμογή στην τεχνική πρόοδο της οδηγίας 67/548/ΕΟΚ για την ταξινόμηση, τη συσκευασία και την επισήμανση των επικινδύνων ουσιών. Συνεπώς απαγορεύεται η χρήση όλων αυτών των ουσιών από τους καταναλωτές.

Πράγματι, δυνάμει της οδηγίας 94/60/ΕΚ του Ευρωπαϊκού Κοινοβουλίου και του Συμβουλίου για τη δέκατη τέταρτη τροποποίηση της οδηγίας 76/769/ΕΟΚ, απαγορεύεται η χρησιμοποίηση των ουσιών που έχουν ταξινομηθεί ως (κ/μ/α) κατηγορίας 1 ή 2 στις ουσίες ή τα παρασκευάσματα που κυκλοφορούν στην αγορά στη διάθεση του κοινού. Επιπλέον, η Επιτροπή οφείλει, βάσει αυτής της οδηγίας, να υποβάλει νέα πρόταση οδηγίας για την απαγόρευση της χρήσης των ουσιών που ταξινομήθηκαν πρόσφατα ως κ/μ/α 1ης ή 2ης κατηγορίας από τους καταναλωτές.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Συμβούλιο ενέκρινε την πρόταση της Επιτροπής χωρίς τροποποιήσεις.